100. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ.Α7/5699 της 9/25 Μαΐου 1990 (ΦΕΚ Β΄ 331) Διαδικασία παροχής Υγειονομικής Περίθαλψης στους ασφαλισμένους του Δημοσίου. Έχοντας υπόψη: α)Τις διατάξεις του Β.Δ. 665/62 (ΦΕΚ 167/62 τ.Α΄) β)Τις διατάξεις του άρθρ.11 του Νόμ.1278/82 περί συστάσεως του ΚΕ.Σ.Υ. (ΦΕΚ 105/82 τ.Α΄). γ)Τις υπ’ αριθ. Α7Α/4193/10.5.89 και Α7α/9193/20.7.89 αποφάσεις μας. δ)Το γεγονός ότι η εξυπηρέτηση των ασφαλισμένων του Δημοσίου στις Νομαρχίες Αθηνών, Πειραιά, Ανατολικής Αττικής, Δυτικής Αττικής και Θεσσαλονίκης είναι προβληματική από την αισθητή έλλειψη ελεγκτών γιατρών, αποφασίζουμε: 1.Καθορίζουμε το ποσό των αθεώρητων συνταγών, για τους ασφαλισμένους στο Δημόσιο, στις 6.000 δραχμές και για μια φορά το μήνα, εφόσον εκτελούνται στα συμβεβλημένα με το Δημόσιο Φαρμακεία της ελεύθερης επιλογής του ασφαλισμένου. 2.Συνταγές όπως οι ανωτέρω θα εκτελούνται από τα συμβεβλημένα με το Δημόσιο Φαρμακεία,  αφού είναι συμπληρωμένες από γιατρούς  της αντίστοιχης   με το   νόσημα    του   ασφαλισμέ(Αντί για τη σελ.420,0905(β)  Σελ.420,0905(γ) Τεύχος 1348 Σελ. 17 Ιατροφαρμακευτική-Νοσοκομειακή Περίθαλψη-Έξοδα Κηδείας 2.Ζ.η.97-100 νου ειδικότητας. Οι εν λόγω συνταγές, εάν συμπληρώνονται από Νοσοκομειακούς γιατρούς, είτε αυτοί είναι γιατροί του Ε.Σ.Υ. ή πανεπιστημιακοί ή ειδικευόμενοι, πρέπει απαραιτήτως να φέρουν σφραγίδα της οικείας κλινικής του Νοσοκομείου καθώς και την ατομική σφραγίδα του θεράποντα γιατρού με το βαθμό και την ειδικότητα του. Εάν συμπληρώνονται από ιδιώτες γιατρούς πρέπει απαραιτήτως να φέρουν σφραγίδα με πλήρη στοιχεία του θεράποντα γιατρού ήτοι, ονοματεπώνυμο, ειδικότητα και δ/νση του Ιατρείου. 3.Συνταγές που περιέχουν ψυχότροπα και ναρκωτικά φάρμακα εξαιρούνται από το μέτρο αυτό και υπόκεινται στον έλεγχο από ελεγκτή γιατρό του Δημοσίου, έστω και εάν το συνολικό ποσό της Συνταγής δεν υπερβαίνει το ποσό των 6.000 δραχμών. Η ισχύς της παραγράφου αυτής επεκτείνεται, από την ημερομηνία ισχύος της απόφασης αυτής και στις Περιφέρειες που εφαρμόζεται μέχρι τώρα το σύστημα της αποσυσκευασίας των φαρμάκων. 4.Από την ημερομηνία που θα ισχύει η απόφαση αυτή, παύουν να ισχύουν οποιεσδήποτε προγενέστερες αποφάσεις μας, σχετικά με το θέμα αυτό, καθώς επίσης και η υπ’ αριθ. Α7α/1802/24.2.86 (ΦΕΚ 111/14.3.86 τ.Β΄) που αφορά τη διαδικασία εκτέλεσης φαρμακευτικών Συνταγών που συμπληρώνονται από γιατρούς του Ε.Σ.Υ., εκτός από εκείνες που ρυθμίζουν ειδικές διαδικασίες χορήγησης ορισμένων φαρμάκων. 5.Η απόφαση αυτή ισχύει μόνο για τις Νομαρχίες Αθηνών, Πειραιά, Ανατολικής Αττικής, Δυτικής Αττικής και Θεσσαλονίκης. Η απόφαση αυτή να δημοσιευθεί στην Εφημερίδα της Κυβερνήσεως και θα ισχύει ένα μήνα μετά τη δημοσίευσή της. 101 .ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ.Α7α/955 της 11/28 Μαΐου 1990 (ΦΕΚ Β΄ 332) Αναγνώριση σε βάρος του Δημοσίου δαπάνης για προμήθεια Περούκας. 